Document ID: 31986R2187

31986R2187
L 190/51
SLUŽBENI LIST EUROPSKE UNIJE
11.07.1986.
UREDBA KOMISIJE (EEZ) br. 2187/86
od 11. srpnja 1986.
o sedmoj izmjeni Uredbe (EEZ) br. 1842/81 u odnosu na određene datume za dodjelu subvencija prilagođenih u slučaju žitarica koje se izvoze u obliku određenih jakih alkoholnih pića
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2727/75 od 29. listopada 1975. o zajedničkoj organizaciji tržišta žitarica (1) kako je zadnje izmijenjena Uredbom (EEZ) br. 1579/86 (2), a posebno njezin članak 16. stavak 6.,
uzimajući u obzir Uredbu Vijeća (EEZ) br. 1188/81 od 28. travnja 1981. o utvrđivanju općih pravila dodjele subvencija prilagođenih u slučaju žitarica koje se izvoze u obliku određenih jakih alkoholnih pića i kriterija utvrđivanja iznosa tih naknada te o izmjeni Uredbe (EEZ) br. 3035/80 o određenim proizvodima koji nisu obuhvaćeni Prilogom II. Ugovoru (3), a posebno njezin članak 12.,
budući da Uredba Komisije (EEZ) br. 1842/81 (4) kako je zadnje izmijenjena Uredbom (EEZ) br. 1981/83 (5) utvrđuje detaljna pravila za dodjelu subvencija prilagođenih u slučaju žitarica koje se izvoze u obliku određenih jakih alkoholnih pića;
budući da je, nakon promjene datuma tržišnih godina u sektoru žitarica u skladu s Uredbom (EEZ) br. 1579/86, potrebno prilagoditi datume za utvrđivanje i rok primjenljivosti koeficijenata te određene datume obavješćivanja od strane država članica;
budući da su mjere predviđene ovom Uredbom u skladu s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Uredba (EEZ) br. 1842/81 mijenja se kako slijedi:
1.
Članak 9. zamjenjuje se sljedećim:
„Članak 9.
Koeficijent iz članka 3. stavka 1. Uredbe (EEZ) br. 1188/81 utvrđuje se prije 1. srpnja svake godine.
Primjenjuje se od tog datuma do 30. lipnja sljedeće godine.
Koeficijent se utvrđuje u skladu s podacima koje države članice dostave za razdoblje od 1. siječnja do 30. prosinca godine koja prethodi njegovom utvrđivanju.”
2.
U članku 16. stavku 2., datum „16. srpnja” zamjenjuje se sa „16. lipnja”.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. srpnja 1986.

Labels: 3
17
19